CELEX: 62012CN0151
Language: da
Date: 2012-03-29 00:00:00
Title: Sag C-151/12: Sag anlagt den 29. marts 2012 — Europa-Kommissionen mod Kongeriget Spanien

16.6.2012   
            
            
               DA
            
            
               Den Europæiske Unions Tidende
            
            
               C 174/16
            
         Sag anlagt den 29. marts 2012 — Europa-Kommissionen mod Kongeriget Spanien
   (Sag C-151/12)
   2012/C 174/25
   Processprog: spansk
   
      Parter
   
   
      Sagsøger: Europa-Kommissionen (ved G. Valero Jordana og B. Simon, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 4, stk. 8, artikel 7, stk. 2, artikel 10, stk. 1 og 2, og afsnit 1.3 og 1.4 i bilag V til Europa-Parlamentets og Rådets direktiv 2000/60/EF (1) af 23. oktober 2000 om fastlæggelse af en ramme for Fællesskabets vandpolitiske foranstaltninger, for så vidt angår det vandløbsopland på Fællesskabets område, der befinder sig i Spanien,
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det er Kommissionens opfattelse, at Kongeriget Spaniens gennemførelse af de bestemmelser i direktiv 2000/60/EF, der er nævnt i stævningens påstande, er ukorrekt, idet de spanske regler alene finder anvendelse i forhold til det vandløbsopland på Fællesskabets område, der befinder sig i Spanien. For så vidt angår vandløbsopland på Fællesskabets område (hvis vand løber inden for en selvstyrende region) har gennemførelsen af de nævnte bestemmelser i det spanske retssystem følgelig ikke fundet sted.
   
      (1)  EFT L 327, s. 1.